Source: https://www.slov-lex.sk/pravne-predpisy/SK/ZZ/1995/180/20000801.html
Timestamp: 2019-10-21 02:16:02+00:00
Document Index: 372661

Matched Legal Cases: ['§ 3', '§ 7', '§ 16', '§ 48', '§ 5', '§ 49', '§ 5', '§ 10', '§ 4', '§ 7', '§ 5', '§ 34', '§ 21', '§ 15', '§ 12']

Časová verzia predpisu účinná od 01.08.2000 do 31.05.2001
Predmetom konania sú pozemky vymedzené plošne vlastníckymi vzťahmi alebo držbou,1) ktoré nie sú evidované podľa osobitných predpisov v súbore geodetických informácií a v súbore popisných informácií2) (ďalej len „pozemok“), ak v tomto zákone nie je ustanovené inak.
Komisia má sedem členov. Za členov komisie vysiela po jednom zástupcovi zo svojich zamestnancov katastrálny úrad, pozemkový úrad a Slovenský pozemkový fond (ďalej len „fond“); ak ide o lesné pozemky, aj štátna organizácia lesného hospodárstva. Jedným členom komisie je zástupca vyslaný obcou. Ďalších troch členov komisie určí s ich súhlasom správny orgán (§ 3 ods. 2) na návrh obce z vlastníkov pozemkov a nájomcov, prípadne z držiteľov pozemkov. Predsedom komisie je člen vyslaný obcou.
Komisia zaniká zápisom údajov registra do katastra nehnuteľností (§ 7 ods. 4).
Podklady potrebné na zostavenie registra sa zisťujú z údajov poskytnutých nájomcami pozemkov alebo inými oprávnenými osobami, z katastrálneho operátu,3) z listín predložených účastníkmi konania, z výpovedí svedkov a z iných dôkazov získaných najmä pri prešetrovaní v obci.
Správny orgán uverejní návrh registra na 30 dní na verejné nahliadnutie na obvyklom mieste v obci (jej časti) spolu s poučením o možnosti podať námietky. Komisia súčasne doručí do vlastných rúk každému účastníkovi, ktorého miesto trvalého pobytu alebo sídlo je známe, výpis z návrhu registra týkajúci sa pozemkov, ktoré sú podľa zistených údajov v jeho vlastníctve alebo v správe,13) spolu s poučením o možnosti podať námietky. Neznámych vlastníkov a vlastníkov, ktorých miesto trvalého pobytu alebo sídlo nie je známe, zastupuje fond; komisia doručí fondu výpis z návrhu registra.
Námietky (odsek l) s ich odôvodnením možno podať komisii
do 15 dní odo dňa doručenia výpisu z návrhu registra,
do 30 dní odo dňa uverejnenia návrhu registra, ak ide o neznámych vlastníkov alebo účastníkov konania, ktorým výpis z návrhu registra nebolo možné doručiť, lebo ich pobyt alebo sídlo nie je známe.
Námietky posúdi komisia, ktorá si môže vyžiadať svedecké výpovede osôb oboznámených s miestnymi pomermi, a so svojím stanoviskom ich súborne predloží správnemu orgánu na rozhodnutie. Správny orgán po rozhodnutí o námietkach register schváli, ak nie je v tomto zákone ustanovené inak. Rozhodnutie o schválení registra je konečné. Na námietky podané po uplynutí lehoty uvedenej v odseku 2 a na námietky, ktoré neobsahujú odôvodnenie, komisia neprihliadne. Komisia písomne oboznámi s výsledkom riešenia námietky toho, kto námietku podal.
Schválený register je verejná listina, na ktorej základe katastrálny úrad zapíše údaje registra do katastra nehnuteľností.14)
Na finančné zabezpečenie nákladov konania je každý účastník konania povinný zaplatiť 100 Sk.
100 Sk za každých začatých 5 000 m2, ak ide o pozemky, ktoré tvoria poľnohospodársky pôdny fond alebo ktoré doň patria15) (ďalej len „poľnohospodársky pozemok“) alebo ktoré tvoria lesný pôdny fond16) (ďalej len „lesný pozemok“), nachádzajúce sa mimo zastavaného územia obce17) a majú výmeru väčšiu ako 5 000 m2,
100 Sk za každých začatých 400 m2, ak ide o stavebné pozemky18) alebo pozemky, ktoré sa nachádzajú v zastavanom území obce17) a majú výmeru väčšiu ako 400 m2.
Ak vlastník pozemku nie je známy alebo nie je známe miesto jeho trvalého pobytu alebo sídlo, na finančné zabezpečenie nákladov konania podľa odseku 2 prispieva fond, ktorý na úhradu týchto nákladov prihliadne v zmluve o nájme týchto pozemkov.
Dňom 1. septembra 2005 pozemky s nezisteným vlastníkom, ktoré sú zapísané v katastri nehnuteľností najmenej jeden kalendárny rok, prechádzajú ako opustené do vlastníctva štátu a do správy fondu alebo štátnej organizácie lesného hospodárstva, ak ide o pozemky, ktoré sú súčasťou lesného pôdneho fondu a ktoré nie sú súčasťou spoločnej nehnuteľnosti.31a)
Ak do 1. septembra 2005 nebudú pozemky s nezisteným vlastníkom zapísané v katastri nehnuteľností najmenej jeden kalendárny rok alebo ak sa zapíšu do katastra nehnuteľností po 1. septembri 2005, prejdú do vlastníctva štátu a do správy fondu uplynutím jedného kalendárneho roka odo dňa zápisu do katastra nehnuteľností.
Ak je potrebné, fond v konaní pred súdom alebo pred orgánmi verejnej správy zastupuje vlastníkov pozemkov uvedených v odseku 1 písm. b) a c).
Fond vystupuje podľa odseku l najmä v konaní o pozemkových úpravách,36) o odňatí pozemkov z poľnohospodárskeho pôdneho fondu37) alebo z lesného pôdneho fondu,38) pri vyvlastnení,39) pri prerokúvaní územnoplánovacej dokumentácie40) a vo veciach poľovníctva.41)
Príjmy z nakladania s pozemkami podľa odsekov 1 až 4 patria fondu, ak zákon neustanovuje inak.
Fond môže pozemky vo vlastníctve štátu predávať alebo zamieňať za pozemky iných vlastníkov na účely usporiadania vlastníctva k pozemkom a utvárania vhodných pozemkovoprávnych pomerov na hospodárenie na pôde v súlade so zásadami schválenými vládou; na tieto účely môže pozemky nadobúdať aj do vlastníctva štátu.
Fond môže previesť vlastníctvo k pozemkom uvedeným v § 16 ods. 1 písm. b) a c) len na účely, na ktoré možno pozemky vyvlastniť.39)
20 % ceny pozemku,51) ak má vzniknúť poľnohospodársky pozemok vo výmere od 2 001 m2 do 5 000 m2 alebo lesný pozemok vo výmere od 5 001 m2 do 10 000 m2,
10 % ceny pozemku, ak má vzniknúť poľnohospodársky pozemok vo výmere od 5 001 m2 do 20 000 m2 alebo lesný pozemok vo výmere od 10 001 m2 do 20 000 m2.
Odvod podľa odseku 1 je príjmom Štátneho fondu ochrany a zveľadenia poľnohospodárskeho pôdneho fondu,52) ak ide o odvod platený nadobúdateľom poľnohospodárskeho pozemku, alebo Štátneho fondu zveľaďovania lesa Slovenskej republiky,53) ak ide o odvod platený nadobúdateľom lesného pozemku.
ide o bezplatný prevod alebo prechod pozemkov podľa osobitného predpisu.57)
§ 48 ods. 1 zákona Slovenskej národnej rady č. 266/1992 Zb. o katastri nehnuteľností v Slovenskej republike.
§ 5 ods.1 písm. a) a b) a § 49 ods. 5 zákona Slovenskej národnej rady č. 266/1992 Zb.
Napríklad § 5 zákona Slovenskej národnej rady č. 266/1992 Zb.
§ 10 a nasl. zákona Slovenskej národnej rady č. 266/1992 Zb.
Zákon Slovenskej národnej rady č. 266/1992 Zb. v znení neskorších predpisov.
§ 4 písm. c) zákona Slovenskej národnej rady č. 266/1992 Zb.
§ 7 zákona č. 265/1992 Zb. o zápisoch vlastníckych a iných vecných práv k nehnuteľnostiam v znení zákona Národnej rady Slovenskej republiky č. 60/1994 Z. z.
§ 5 ods. 1 nariadenia vlády Slovenskej republiky č. 19/1993 Z. z. o základných sadzbách odvodov za odňatie poľnohospodárskej pôdy z poľnohospodárskeho pôdneho fondu v znení nariadenia vlády Slovenskej republiky č. 278/1994 Z. z.
§ 34 ods. 3 písm. c) zákona Slovenskej národnej rady č. 330/1991 Zb.
Zákon č. 61/1977 Zb. v znení neskorších predpisov.
§ 21 a nasl. zákona č. 50/1976 Zb.
Čl. II ods. 1 zákona Národnej rady Slovenskej republiky č. 99/1993 Z. z., ktorým sa mení a dopĺňa zákon č. 23/1962 Zb. o poľovníctve v znení neskorších predpisov.
§ 15 ods. 6 až 9 vyhlášky Ministerstva financií Slovenskej republiky č. 465/1991 Zb.
§ 12 ods. 2 zákona Slovenskej národnej rady č. 307/1992 Zb.
Dátum účinnosti do: 31.05.2001